《寄黄仲和佥宪前辈时黄致政林下》
明代·苏葵

五羊城下仙中人，爱酒独爱梨花春。青云道上付诸子，黄菊花边闲一身。

潇洒不妨银鬓发，康强赢得鹤精神。巴山万里羁怀恶，归梦能无逐钓纶。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。